જ્યારે પૂછવામાં આવ્યું ત્યારે પ્રિયાંશુએ કહ્યું કે, મે કોઈ ટાર્ગેટ સેટ નહોતો કર્યો બસ મેદાનમાં ઉતર્યો અને રમવા લાગ્યો. નોર્મલ ગેમ રમ્યો અને બેટ અને બોલનું ટાઇમિંગ ધ્યાન રાખ્યું રન પોતાની જાતે આવતા રહ્યા. જેમ જેમ રમત આગળ વધતી રહી તેમ તેમ મારો આત્મવિશ્વાસ પણ વધતો રહ્યો. પ્રિયાંશું મોહિન્દર લાલ અમરનાા ક્રિકેટ એકેડમી વતી આ મેચ રમ્યો હતો. ફક્ત બેટિંગ જ નહીં બોલિંગમાં પણ પ્રિયાંશુએ કાઠું કાઢ્યું છે. તે પેસ અને ઓફ બ્રેક બંને પ્રકારના બોલ નાખી શકે છે. આ મેચમાં તેણે કુલ ૬ વિકેટ ઝડપી છે.